
	REPUBLIKA HRVATSKA
Trgovački sud u Zagrebu
Zagreb, Amruševa 2/II


                                  40. St-4535/2016 


R E P U B L I K A   H R V A T S K A 
R J E Š E NJ E 


	TRGOVAČKI SUD U ZAGREBU po sucu tog suda Anti Galiću, u postupku predstečajne nagodbe nad dužnikom M-GRADNJA  d.o.o., Oroslavje, Zelengajska 4., OIB 49197688662, dana 22.veljače 2019.

r i j e š i o     j e

 
Odbacuje se prijedlog M-GRADNJA d.o.o., Oroslavje, Zelengajska 4., OIB 49197688662, od 2.studenog 2015. za sklapanje predstečajne nagodbe.

 
Obrazloženje 	


Predlagatelj M-GRADNJA d.o.o., Oroslavje, Zelengajska 4., OIB 49197688662, podnio je ovom sudu dana  2.studenog 2015. prijedlog za sklapanje predstečajne nagodbe.
Uvidom u spis predstečajne nagodbe kod Financijske agencije utvrđeno je kako je u tom postupku na ročištu održanom dana 4.veljače 2015. utvrđeno tražbina za ukupan  iznos 3.856.220,37.
Na ročištu za sklapa predstečajne nagodbe održanom kod ovog suda dana 22. veljače 2019. svoj pristanak za prihvaćanja dužnikovog plana financijskog restrukturiranja su dali dužnik i vjerovnik DOM ZDRAVLJA ZAGREB CENTAR sa utvrđenom tražbinom u iznosu od 4.254,99 kn.
Prema odredbi članka 66. stavak 9.  Zakona o financijskom poslovanju i predstečajnoj nagodbi  (NN 108/12., 81/13. i 112/13, dalje: ZFPPN), koji Zakon se u ovom postupku primjenjuje temeljem odredbe članka 442. stavak 1. Stečajnog zakona (N.N. br. 71/15 i 104/17) sud će rješenjem odobriti sklapanje predstečajen nagodbe ako su na ročištu za sklapanje predstečajne nagodbe svoj pristanak dali dužnik, te vjerovnici čije tražbine iznose više od 2/3 ukupno utvrđenih tražbina (članak 63. ZFPPN-a), a ako ne postoje uvjeti za donošenje rješenja o odobravanju sklapanja predstečajne nagodbe, sud će odbaciti prijedlog za sklapanje predstečajne nagodbe (članak 66. stavak 10. ZFPPN-a)

Prema tome kako na ročištu za sklapanje predstečajne nagodbe vjerovnici većinom propisanom  člankom 63. ZFPPN-a nisu dali svoj pristanak na  sklapanje predstečajne nagodbe, temeljem članka 66. stavak 10. ZFPPN-a odlučeno je kao u izreci.

Zagreb, 22.veljače 2019.
Sudac: 
   Ante Galić v.r.
Uputa o pravnom lijeku:
Protiv ovog rješenja može se izjaviti žalba Visokom trgovačkom sudu Republike Hrvatske, u roku od 8 dana.  Žalba se podnosi putem ovog suda u tri primjerka. 

Za točnost otpravka, ovlašteni službenik:
               							Valentina Delač

image1.png




